# ACTA DE LA SESSIÓ EXTRAORDINÀRIA DE CONSTITUCIÓ DE L’AJUNTAMENT DE DELTEBRE

# A la Casa Consistorial de Deltebre i sent les 12 hores del matí del dia tretze de juny de dos mil quinze, van concórrer, prèvia citació, de conformitat amb els articles 195 de la Llei Orgànica 5/1985, de 19 de juny, del Règim Electoral General, article 75 de la Llei 7/85, de 2 d’abril, Reguladora de les Bases del Règim Local i article 37.1 del Reglament d’Organització, Funcionament i Règim Jurídic de les Entitats Locals, aprovat pel Reial Decret 2568/1986, de 28 de novembre, els Regidors electes a les darreres eleccions locals convocades pel Reial Decret 444/2007, de 2 d’abril, LLUÍS SOLER PANISELLO, ANNA GIMÉNEZ URIBE, KILIAN FRANCH ARQUES, CARME FRANCH RIUS, SALVADOR BERTOMEU BERTOMEU, LLUÏSA VENTURA GALIANO, FRANCISCO CASTRO CASANOVA, CARLOS SERRA VENTURA, JOSÉ EMILIO BERTOMEU RIO, JORDI PAU TORRES FABRA, JOAN ALGINET ALIAU, IOLANDA GIL CASANOVA, CARLA ALIAU RIBES, GERVASI ASPA CASANOVA, CARLES ALIAU BONET, JOAN BERTOMEU BERTOMEU I DAYANA SANTIAGO ALIAU, amb l’objecte de celebrar la sessió pública solemne de constitució de l’ajuntament.

Declarada oberta la sessió, es va passar al primer punt de l’ordre del dia, relatiu a la constitució de la mesa d’edat.

Per part del secretari de la corporació es va constituir la mesa d’edat d’acord amb el disposat a l’art. 37.2 del Reial Decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals i art.195 de la Llei Orgànica 5/1985, de 19 de juny, del Règim Electoral General.

Aquesta mesa d’edat estava integrada pel regidor de més edat, Sr. JOAN BERTOMEU BERTOMEU, que actuava com a president i el regidor de menor edat, Sr. JOAN ALGINET ALIAU que actuava com a vocal. Com a secretari d’aquesta mesa, actuava el de la corporació, Sr. DAVID TORRES FABRA.

Abans de procedir a passar al següent punt de l’ordre del dia, es va deixar constància que els regidors/es de Convergència i Unió, Compromís d’Esquerres - Socialistes per Deltebre- Candidatura de Progrés, Esquerra Republicana de Catalunya- Acord Municipal i la Candidatura d’Unitat Popular de Deltebre – Poble Actiu van donar la conformitat a la declaració de jurament o promesa per la independència de Catalunya d’acord amb la proposta enviada per l’Associació de Municipis per la Independència.

Tot seguit es va passar al següent punt de l’ordre del dia, referent a la comprovació de les credencials.

Per part de la Mesa es va comprovar les credencials dels regidors/es electes, d’acord amb les certificacions trameses per la Junta Electoral de Zona a l’Ajuntament i al mateix temps pel secretari s’informà que tots els regidors/es electes, de conformitat amb allò disposat a l’apartat 5è de l’article 75 de la Llei 7/1985, de 2 d’abril, reguladora de les Bases de Règim Local, modificada en aquest punt per l’article 4 de la Llei 9/1991, de 22 de març, han formulat declaració sobre causes de possible incompatibilitat, sobre els seus béns i sobre qualsevol activitat que els proporcioni o pugui proporcionar ingressos econòmics.

A continuació es va passar al tercer punt de l’ordre del dia, referent a la promesa o jurament dels regidors/es i declaració de constitució de la Corporació.

Per part del Vocal de la mesa d’edat es va nomenar per ordre alfabètic els regidors/es perquè, de conformitat amb la redacció del Reial Decret 707/79, de 5 d’abril, prenguessin possessió del seu càrrec.

El president de la Mesa, els formulà la següent pregunta:

“Jureu o prometeu per la vostra consciència i honor complir fidelment les obligacions del càrrec amb lleialtat al Rei, i guardar i fer guardar la constitució i l’Estatut d’Autonomia de Catalunya?”.

CARLES ALIAU BONET, va respondre “Prometo per imperatiu legal”.

CARLA ALIAU RIBES, va respondre “Prometo”

GERVASI ASPA CASANOVA, va respondre “ Per imperatiu legal Prometo”

SALVADOR BERTOMEU BERTOMEU, va respondre “Prometo per imperatiu legal”

JOSE EMILIO BERTOMEU RIO, va respondre “Prometo per imperatiu legal”

FRANCISCO CASTRO CASANOVA, va respondre “Prometo”

KILIAN FRANCH ARQUES, va respondre “Prometo per imperatiu legal”

CARME FRANCH RIUS, va respondre “Prometo per imperatiu legal sense renunciar al dret d’autodeterminació de Catalunya, amb el compromís de servir als ciutadans i ciutadanes de Deltebre i al Delta de l’Ebre”.

IOLANDA GIL CASANOVA, va respondre “Prometo”

ANNA GIMÉNEZ URIBE, va respondre “Prometo per imperatiu legal, amb el compromís de servir a la ciutadania de Deltebre, al Delta de l’Ebre i a Catalunya”.

DAYANA SANTIAGO CALLAU, va respondre “Sotmesa únicament a la voluntat popular dels veïns i veïnes de Deltebre, em comprometo a treballar pel benestar, la igualtat, la independència i la justícia social als Països Catalans, per això acato per imperatiu legal i prometo guardar i fer guardar la normativa vigent”.

CARLOS SERRA VENTURA, va respondre “Prometo per imperatiu legal amb el compromís de servir a la ciutadania de Deltebre i al Delta de l’Ebre”.

LLUÍS SOLER PANISELLO, va respondre “Prometo per imperatiu legal i sense renunciar al dret d’autodeterminació de Catalunya i en voluntat de servei públic a la ciutadania de Deltebre i al Delta de l’Ebre”

JORDI TORRES FABRA, va respondre “Prometo per imperatiu legal”

LLUÏSA VENTURA GALIANO, va respondre “Prometo per imperatiu legal i amb el compromís de servir a la ciutadania de Deltebre, del Delta de l’Ebre i a Catalunya.”

Finalment varen prendre possessió del seu càrrec, el Sr. JOAN ALGINET ALIAU, com a vocal de la mesa d’edat, contestant “Prometo per imperatiu legal” i el Sr. JOAN BERTOMEU BERTOMEU, com a President de la mesa d’edat, contestant “Juro”.

Tot seguit el president de la mesa, el Sr. JOAN BERTOMEU BERTOMEU declarà constituïda la corporació i es va passar al quart punt de l’ordre del dia, relatiu a l’elecció de l’alcalde.

Es va procedir a elegir alcalde en la forma que s’assenyala a l’art. 196 de la Llei Orgànica del Règim Electoral General.

El president de la mesa va preguntar, de conformitat amb l’art. 196, als regidors que encapçalaven les corresponents llistes quins es presentaven com a candidats a l’alcaldia

LLUIS SOLER PANISELLO, es presenta com a candidat? Va respondre SI.

JOSE EMILIO BERTOMEU RIO, es presenta com a candidat? Va respondre NO

GERVASI ASPA CASANOVA, es presenta com a candidat? Va respondre NO.

JOAN BERTOMEU BERTOMEU, es presenta com a candidat? Va respondre NO.

DAYANA SANTIAGO CALLAU, es presenta com a candidata? Va respondre NO

A continuació, es va efectuar la votació per ordre alfabètic per part dels regidors/es, mitjançant papereta dipositada en una urna.

Finalitzada la votació, es va procedir a l’escrutini, quedant de la següent manera:

# VOTS A FAVOR DEL SR. LLUIS SOLER PANISELLO................................ 8

**VOTS EN BLANC ........................................................................................... 9**

Per tant va ser proclamat alcalde de l’Ajuntament de Deltebre el Sr LLUIS SOLER PANISELLO

A continuació es va passar al cinquè punt de l’ordre del dia, relatiu al jurament o promesa de l’alcalde electe i presa de possessió del seu càrrec.

El president de la mesa d’edat va llegir a l’alcalde la fórmula establerta al Reial Decret 707/1979, de 5 d’abril.

“Jureu o prometeu per la vostra consciència i honor complir fidelment les obligacions del càrrec amb lleialtat al Rei, i guardar i fer guardar la Constitució i l’Estatut d’Autonomia de Catalunya?”

L’alcalde, Sr. LLUIS SOLER PANISELLO, va respondre SI PROMETO PER IMPERATIU LEGAL I SENSE RENUNCIAR AL DRET D’AUTODETERMI-NACIÓ DE CATALUNYA, I AMB VOCACIÓ DE SERVEI PÚBLIC A LA CIUTADANIA DE DELTEBRE I AL DELTA DE L’EBRE.

Un cop fet el jurament, el President de la Mesa d’Edat va cedir el seu lloc a l’alcalde.

Tot seguit es va passar al sisè punt de l’ordre del dia, mitjançant el qual la interventora de la corporació de conformitat amb allò que estableix l’art. 36.2 del Reial Decret 2568/1986, de 28 de novembre, pel qual s’aprova el Reglament d’organització, funcionament i règim jurídic de les entitats locals, va donar compte de l’estat de tresoreria, al qual es van acompanyar els certificats dels extractes bancaris i l’estat de conciliació de saldos. Al mateix temps, per part del secretari es va donar compte de l’inventari de béns de la corporació, que es troba degudament extractat i diligenciat a la Secretaria de la Corporació.

Tot seguit es va passar al següent punt de l’ordre del dia i per part del Sr. Alcalde es va cridar per ordre alfabètic als regidors/es que van prendre possessió del càrrec per primera vegada per fer-los la entrega de la insígnia municipal concretament al Sr. CARLES ALIAU BONET, a la Sra. CARLA ALIAU RIBES, al Sr. FRANCISCO CASTRO CASANOVA, al Sr. KILIAN FRANCH ARQUES, a la Sra. IOLANDA GIL CASANOVA, a la Sra. ANNA GIMENEZ URIBE, al Sr. CARLOS SERRA VENTURA i a la Sra. LLUÍSA VENTURA GALIANO.

La regidora Sra. DAYANA SANTIAGO CALLAU va dir que des de la CUP no acceptarà res que vingui de diners públics i denuncien aquesta despesa per considerar-la innecessària.

Finalment es va passar al darrer punt de l’ordre del dia, relatiu a l’acte de cloenda de la sessió on l’alcalde va donar la paraula a cadascún dels cap de llista que es van presentar a les eleccions municipals i han resultat regidors/es electes.

I per últim, per part de l’alcalde es va fer el discurs de cloenda de l’acte.

No havent més assumptes per a tractar, el Sr. Alcalde aixeca la sessió a les 13 hores i 10 minuts, de la qual, com a secretari acctal. estenc aquesta acta que inclou totes les manifestacions i posicionaments que s’han produït en la sessió plenària i que es poden reproduir amb l’àudio d’enregistrament de la mateixa i que es farà arribar amb suport informàtic als regidors/es si així ho requereixen.

L’Alcalde, El secretari acctal.,

Lluís Soler Panisello David Torres Fabra